সুধীর চৌধুরী কবিতা মিলনসাগর Sudhir Choudhury Bengali Poetry MILANSAGAR
কবি সুধীর চৌধুরী – জন্মগ্রহণ করেন অবিভক্ত বাংলার ফরিদপুরে। দেশভাগের পরে সপরিবারে চলে
আসেন পশ্চিমবঙ্গের দক্ষিণ ২৪ পরগণা জেলার সোনারপুরে।
সাহিত্য-সংস্কৃতিচর্চার পাশাপাশি ক্রমে সামিল হন বাম ছাত্র আন্দোলনে। পেশা হিসেবে গ্রহণ করেন
সাংবাদিকতা। ১৯৬৭ সালে সান্ধ্য দৈনিক হিসেবে আত্মপ্রকাশ করার পর থেকেই তিনি, গণশক্তি পত্রিকার
সঙ্গে আমৃত্যু যুক্ত ছিলেন। বেশ কিছু দিন তিনি মুখ্য সাংবাদিকের দায়িত্বে ছিলেন। অকৃপণ সহজ সরল
জীবনে অভ্যস্ত কবি, প্রত্যয়ী, স্পষ্টভাষী, অকুতোভয় ও মত প্রকাশে অকপট ছিলেন।
খাদ্য আন্দোলনের সময়ে কমিউনিস্ট পার্টিতে যোগ দেন এবং দুবার কারাবরণ করেন। তিনি জেলে বসেই
মাও সে তুং এর কবিতার অনুবাদ করেন। "সোমপ্রকাশ" সহ বিভিন্ন লিটল ম্যাগাজিনেও তিনি কবিতা
লিখেছেন।
তাঁর কাব্যগ্রন্থের মধ্যে রয়েছে “মাও সে তুং উনিশটি কবিতা” (১৯৭০)।
আমরা মিলনসাগরে  কবি সুধীর চৌধুরীর অনুবাদ কবিতা তুলে আগামী প্রজন্মের কাছে পৌঁছে দিতে পারলে
এই প্রচেষ্টার সার্থকতা।
উত্স - সুধীর চৌধুরী, মাও সে তুং উনিশটি কবিতা, ১৯৭০
কবি সুধীর চৌধুরীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ৩০.০৪.২০১৫
...